CELEX: 62013CA0307
Language: hr
Date: 2014-07-10 00:00:00
Title: Predmet C-307/13: Presuda Suda (sedmo vijeće) od 10. srpnja 2014. (zahtjev za prethodnu odluku koji je uputio Helsingborgs tingsrätt – Švedska) – kazneni postupak protiv Larsa Ivanssona, Carl-Rudolfa Palmgrena, Kjella Otta Pehrssona, Håkana Rosengrena (Zahtjev za prethodnu odluku — Unutarnje tržište — Direktiva 98/34/EZ — Članak 8. stavak 1. treći podstavak — Postupak obavješćivanja u području tehničkih normi i propisa — Pojam, tehnički propis’ — Kokoši nesilice — Skraćivanje prvotno predviđenog rasporeda provedbe za stupanje na snagu tehničkog propisa — Obveza obavješćivanja — Pretpostavke — Oprečne jezične verzije)

15.9.2014   
            
            
               HR
            
            
               Službeni list Europske unije
            
            
               C 315/17
            
         Presuda Suda (sedmo vijeće) od 10. srpnja 2014. (zahtjev za prethodnu odluku koji je uputio Helsingborgs tingsrätt – Švedska) – kazneni postupak protiv Larsa Ivanssona, Carl-Rudolfa Palmgrena, Kjella Otta Pehrssona, Håkana Rosengrena
   (Predmet C-307/13) (1)
   
   ((Zahtjev za prethodnu odluku - Unutarnje tržište - Direktiva 98/34/EZ - Članak 8. stavak 1. treći podstavak - Postupak obavješćivanja u području tehničkih normi i propisa - Pojam, tehnički propis’ - Kokoši nesilice - Skraćivanje prvotno predviđenog rasporeda provedbe za stupanje na snagu tehničkog propisa - Obveza obavješćivanja - Pretpostavke - Oprečne jezične verzije))
   2014/C 315/24
   Jezik postupka: švedski
   
      Sud koji je uputio zahtjev
   
   Helsingborgs tingsrätt
   
      Stranke glavnog kaznenog postupka
   
   Lars Ivansson, Carl-Rudolf Palmgren, Kjell Otto Pehrsson, Håkan Rosengren
   
      Izreka
   
   
               1.
            
            
               Datum koji su konačno odabrala nacionalna tijela za stupanje na snagu nacionalne mjere kao što je ona u glavnom postupku, koja propisuje držanje kokoši nesilica u načinu uzgoja koji udovoljava njihovim potrebama u pogledu gnijezda, kokošinjaka i pješčanih kupki sa svrhom održanja niske razine njihova mortaliteta i problema u ponašanju, podložan je obvezi obavijesti Europskoj komisiji, kako je predviđeno člankom 8. stavkom 1. trećim podstavkom Direktive 98/34/EZ Europskog parlamenta i Vijeća od 22. lipnja 1998. o utvrđivanju postupka osiguravanja informacija u području tehničkih normi i propisa koji se odnose na usluge informacijskog društva, kako je izmijenjena Direktivom 98/48/EZ Europskog parlamenta i Vijeća od 20. srpnja 1998., ako je zaista došlo do promjene u rasporedu provedbe navedene nacionalne mjere i ako je promjena značajna, što je na sudu koji je uputio zahtjev da provjeri.
            
         
               2.
            
            
               U slučaju da je skraćivanje rasporeda provedbe nacionalnog tehničkog propisa podložno obvezi obavijesti Europskoj komisiji, kako je predviđeno člankom 8. stavkom 1. trećim podstavkom Direktive 98/48, propuštanje takve obavijesti uzrokuje neprimjenjivost navedene nacionalne mjere, tako da se ne može primijeniti protiv pojedinaca.
            
         
      (1)  SL C 215, 27.7.2013.